pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงดิจิทัลฯ เปิดโอกาสเอกชนร่วมลดความเหลื่อมล้ำแก่ประชาชนเชื่อมโครงข่ายเน็ตประชารัฐได้ตามหลักเกณฑ์ Open Access Network
วันอังคารที่ 24 เมษายน 2561
กระทรวงดิจิทัลฯ เปิดโอกาสเอกชนร่วมลดความเหลื่อมล้ําแก่ประชาชนเชื่อมโครงข่ายเน็ตประชารัฐได้ตามหลักเกณฑ์ Open Access Network
กระทรวงดิจิทัลฯ
กระทรวงดิจิทัลฯ เปิดโอกาสให้ภาคเอกชนหรือผู้ให้บริการโทรคมนาคมใช้ประโยชน์จากโครงข่าย “เน็ตประชารัฐ” ตามหลักเกณฑ์การให้บริการโครงข่ายแบบเปิด (Open Access Network) เชื่อมต่อโครงข่ายอินเทอร์เน็ตให้บริการในเชิงพาณิชย์ด้วยราคาที่เป็นธรรม เพื่อลดความเหลื่อมล้ําและสร้างประโยชน์แก่ประชาชนทั่วประเทศ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เปิดเผยว่า ตามมติคณะกรรมการดิจิทัลเพื่อเศรษฐกิจและสังคมแห่งชาติ ได้เห็นชอบในหลักเกณฑ์โครงข่ายแบบเปิด (Open Access Network) ดังนี้ 1) โครงข่ายเน็ตประชารัฐเป็นโครงข่ายที่รัฐบาลลงทุน ซึ่งรัฐบาลเปิดให้ผู้ประกอบกิจการโทรคมนาคมที่ได้รับใบอนุญาตจากสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ทุกราย สามารถเชื่อมต่อจากโครงข่ายเน็ตประชารัฐไปยังบ้านเรือนของประชาชน โดยไม่มีค่าการใช้หรือเชื่อมต่อ ซึ่งอ้างอิงตามราคาที่รัฐลงทุนแบบต้นทุนส่วนเพิ่มระยะยาว (Long Run Incremental Cost)
2) ผู้ประกอบกิจการโทรคมนาคมที่ได้รับใบอนุญาตจาก กสทช. ทุกราย สามารถเชื่อมต่อโครงข่ายเน็ตประชารัฐได้ ณ จุดเชื่อมต่อที่มีความเป็นไปได้ทางเทคนิค ตามพระราชบัญญัติการประกอบกิจการโทรคมนาคม พ.ศ. 2544 มาตรา 25 โดยผู้ประกอบกิจการโทรคมนาคมที่ขอเชื่อมต่อโครงข่ายต้องเป็นผู้รับผิดชอบค่าใช้จ่ายในการทําหรือจัดให้มีจุดเชื่อมต่อโครงข่ายโทรคมนาคมเพิ่มเติม หรือสิ่งที่อํานวยความสะดวกเพิ่มเติมนั้นเท่าที่จําเป็นสําหรับการดําเนินการดังกล่าว ตามประกาศ กสทช. เรื่องการใช้และเชื่อมต่อโครงข่ายโทรมนาคม พ.ศ. 2556 ข้อ 24
และ 3) บริษัท ทีโอที จํากัด (มหาชน) ในฐานะผู้ได้รับมอบหมายให้ดําเนินการโครงการเน็ตประชารัฐต้องให้ผู้ให้บริการโทรคมนาคมรายอื่นเข้าใช้โครงข่ายเน็ตประชารัฐ และให้จัดส่งสําเนาสัญญาการใช้โครงข่ายฯ ให้สํานักงาน กสทช. ตามประกาศ กสทช. เรื่องการใช้และการเชื่อมต่อโครงข่ายฯ พ.ศ. 2556 โดยผู้ให้บริการโทรคมนาคมสามารถยื่นความประสงค์ได้ที่สํานักงาน กสทช.
ทั้งนี้ กระทรวงดิจิทัลฯ ได้ดําเนินการขยายโครงข่ายอินเทอร์เน็ตความเร็วสูงในโครงการ “เน็ตประชารัฐ” ตามที่ได้รับมอบหมายจากคณะรัฐมนตรีเป็นที่เรียบร้อย พร้อมยังได้ดําเนินการผลักดันการใช้ประโยชน์จากโครงข่ายเน็ตประชารัฐ ซึ่งจะเน้นการนําบริการของภาครัฐสู่ประชาชนในพื้นที่ห่างไกล เพื่อลดความเหลื่อมล้ํา และสร้างโอกาสในการเข้าถึงบริการด้านต่างๆ อาทิ ด้านการศึกษา ด้านสาธารณสุข และสวัสดิการของรัฐ รวมถึงการยกระดับเศรษฐกิจชุมชน ผ่านบริการอินเทอร์เน็ตไร้สาย (Wi-Fi) โดยไม่คิดค่าใช้จ่าย หมู่บ้านละ 1 จุด ตลอดจนการขยายโครงข่ายแบบเปิด (Open Access Network) เพื่อให้ผู้ให้บริการรายย่อยสามารถขอใช้โครงข่ายเน็ตประชารัฐ เชื่อมต่อไปให้บริการในเชิงพาณิชย์แก่ประชาชนในแต่ละหมู่บ้านได้ในราคาที่เป็นธรรม และเหมาะสมแก่สภาพพื้นที่ เพื่อก่อให้เกิดประโยชน์สูงสุดจากโครงข่ายอินเทอร์เน็ตที่รัฐได้ดําเนินการ ผลักดันประเทศสู่การเป็น “ไทยแลนด์ 4.0” สร้างความเท่าเทียมแก่ประชาชนในทุกพื้นที่อย่างเป็นรูปธรรม
*******************
รัฐบาลไทย-ข่าวทำเนียบรัฐบาล-ภาพตัวอย่างวิธีก่ารล้างมือที่ถูกต้องเพื่อป้องกันเชื้อโรคต่างๆ (สามารถพิมพ์และนำไปใช้ได้)
วันเสาร์ที่ 23 พฤษภาคม 2563
ภาพตัวอย่างวิธีก่ารล้างมือที่ถูกต้องเพื่อป้องกันเชื้อโรคต่างๆ (สามารถพิมพ์และนําไปใช้ได้)
มีวิธีการอย่างไรบ้างนะ
รัฐบาลไทย-ข่าวทำเนียบรัฐบาล-ไอแบงก์ สนองรัฐ จัดโปรรับมือ “บ้านดีมีดาวน์”
วันพุธที่ 4 ธันวาคม 2562
ไอแบงก์ สนองรัฐ จัดโปรรับมือ “บ้านดีมีดาวน์”
ไอแบงก์สนองนโยบายรัฐบาลร่วมโครงการ “บ้านดีมีดาวน์” ด้วยโปรโมชั่นสินเชื่อที่อยู่อาศัย คิดอัตรากําไรพิเศษสําหรับลูกค้า MOU 2.10% ต่อปี ตลอดอายุสัญญา และลูกค้าทั่วไปคิดอัตรากําไรเริ่มต้นที่ 2.25 % ต่อปี ให้วงเงินสูง ผ่อนสบายๆ ได้นานสูงสุด 35 ปี
ธนาคารอิสลามแห่งประเทศไทย (ไอแบงก์) สนองนโยบายรัฐบาลร่วมโครงการ “บ้านดีมีดาวน์” ด้วยโปรโมชั่นสินเชื่อที่อยู่อาศัย คิดอัตรากําไรพิเศษสําหรับลูกค้า MOU 2.10% ต่อปี ตลอดอายุสัญญา และลูกค้าทั่วไปคิดอัตรากําไรเริ่มต้นที่ 2.25 % ต่อปี ให้วงเงินสูง ผ่อนสบายๆ ได้นานสูงสุด 35 ปี ฟรีค่าธรรมเนียมและค่าประเมินราคา
ไอแบงก์ เตรียมรับมือลูกค้าที่ร่วมโครงการ “บ้านดีมีดาวน์” ที่รัฐจะสนับสนุนเงินเพื่อลดภาระการผ่อนดาวน์ (Cash Back) จํานวน 50,000 บาท ต่อราย จํานวน 100,000 ราย ด้วยโปรโมชั่นสินเชื่อที่อยู่อาศัยหลากหลายผลิตภัณฑ์ที่สามารถใช้ร่วมโครงการ ได้แก่ สินเชื่อที่อยู่อาศัยกลุ่มลูกค้ามุสลิม สําหรับลูกค้าที่นับถือศาสนาอิสลาม สินเชื่อเพื่อที่อยู่อาศัย บ้านใหม่ ibank สําหรับกลุ่มลูกค้าที่ต้องการซื้อที่อยู่อาศัยใหม่ในโครงการพัฒนาอสังหาริมทรัพย์ โครงการสินเชื่อเพื่อที่อยู่อาศัย บ้านพรีเมี่ยม สําหรับลูกค้าที่ต้องการซื้อที่อยู่อาศัยมูลค่าไม่ต่ํากว่า 10 ล้านบาท สินเชื่อเพื่อที่อยู่อาศัยกลุ่มอาชีพมั่นคง สําหรับลูกค้ามีอาชีพมั่นคง เช่น กลุ่มอาชีพแพทย์ เภสัชกร ผู้พิพากษา วิศวกร สถาปนิกและนักบิน เป็นต้น และสินเชื่อเพื่อที่อยู่อาศัยกลุ่มรายได้ยั่งยืน สําหรับลูกค้าที่เป็นพนักงานในองค์กรขนาดใหญ่ ข้าราชการ พนักงานรัฐวิสาหกิจ พนักงานธนาคาร พนักงานบริษัทที่จดทะเบียนในตลาดหลักทรัพย์และบริษัทในเครือ โดยทุกผลิตภัณฑ์ธนาคารให้วงเงินสูงสุด 20 ล้านบาท เลือกผ่อนได้นานสูงสุด 35 ปี คิดอัตรากําไรต่ําเริ่มต้นที่ 2.25% ต่อปี พร้อมฟรีค่าธรรมเนียม Front-end-Fee และฟรีค่าประเมินหลักประกันในกรณีได้รับการอนุมัติสินเชื่อและเบิกใช้วงเงิน (เงื่อนไขเป็นไปตามที่ธนาคารกําหนด) และพิเศษ! สําหรับ สินเชื่อสวัสดิการสําหรับบุคลากรองค์กรภายนอก (MOU) คิดอัตรากําไร 2.10% ต่อปี ตลอดอายุสัญญา นอกจากนี้ยังได้รับการสนับสนุนค่าธรรมเนียมการโอนร้อยละ 0.01 และค่าจดจํานองสําหรับที่อยู่อาศัยไม่เกิน 3 ล้านบาทจากมาตรการสนับสนุนของรัฐอีกด้วย
ผู้สนใจสามารถติดต่อสอบถามที่ไอแบงก์ ทุกสาขาทั่วประเทศ หรือสอบถามข้อมูลเพิ่มเติมได้ที่ iBank Call Center 1302 และติดตามข้อมูลผลิตภัณฑ์และบริการของธนาคารทางเว็บไซต์ www.ibank.co.th
*หมายเหตุ:
"อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม"
รัฐบาลไทย-ข่าวทำเนียบรัฐบาล-รอง นรม. พล.อ. ประวิตรฯ เป็นประธานการประชุมคณะกรรมการกำกับและติดตามการปฏิบัติราชการในภูมิภาค (กกภ.) ครั้งที่ 1/2560
วันพุธที่ 8 พฤศจิกายน 2560
รอง นรม. พล.อ. ประวิตรฯ เป็นประธานการประชุมคณะกรรมการกํากับและติดตามการปฏิบัติราชการในภูมิภาค (กกภ.) ครั้งที่ 1/2560
ที่ประชุมเห็นชอบแนวทางในการดําเนินนโยบายและมาตรฐานในการกํากับและติดตามการปฏิบัติราชการในภูมิภาคของรอง นรม. และ รมต.นร. ประจําปีงบประมาณ พ.ศ. 2561
วันนี้ (8 พฤศจิกายน 2560) เวลา 10.00 น. ณ ห้องประชุมคณะรัฐมนตรี (เดิม) ชั้น 2 อาคารสํานักเลขาธิการคณะรัฐมนตรี ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการกํากับและติดตามการปฏิบัติราชการในภูมิภาค (กกภ.) ครั้งที่ 1/2560 ซึ่งสรุปสาระสําคัญ ดังนี้
ที่ประชุมรับทราบผลการดําเนินการจัดทําโครงการการพัฒนาระบบฐานข้อมูลสารสนเทศในการกํากับและติดตามการปฏิบัติราชการในภูมิภาค โดยสํานักงานปลัดสํานักนายกรัฐมนตรีได้มอบหมายให้ บริษัท ทีโอที จํากัด (มหาชน) ดําเนินการพัฒนาระบบฐานข้อมูลสารสนเทศในการกํากับและติดตามการปฏิบัติราชการในภูมิภาคของรองนายกรัฐมนตรี และรัฐมนตรีประจําสํานักนายกรัฐมนตรี ซึ่งมีข้อมูลต่าง ๆ เพื่อใช้ในการประกอบการกํากับ ติดตาม และรายงานความก้าวหน้าของโครงการที่ได้รับการจัดสรรงบประมาณ การสืบค้นหาข้อมูล การตัดสินใจ การวินิจฉัยและข้อสั่งการเพื่อสนับสนุนข้อมูลสารสนเทศได้อย่างถูกต้อง รวดเร็ว และมีประสิทธิภาพมากยิ่งขึ้น
พร้อมกันนี้ ที่ประชุมได้พิจารณาและมีมติเห็นชอบนโยบายและมาตรฐานในการกํากับและติดตามการปฏิบัติราชการในภูมิภาคของรองนายกรัฐมนตรี และรัฐมนตรีประจําสํานักนายกรัฐมนตรี ประจําปีงบประมาณ พ.ศ. 2561 โดยมีแนวทางที่สามารถแปลงนโยบายของรัฐบาลไปสู่การปฏิบัติอย่างเป็นรูปธรรม พร้อมสนับสนุน ส่งเสริมระบบการบริหารงานจังหวัดแบบบูรณาการ ส่งผลให้การปฏิบัติงานของส่วนราชการต่าง ๆ ของจังหวัดดําเนินไปได้ด้วยความคล่องตัวและมีประสิทธิภาพ สามารถสนองตอบต่อความต้องการของประชาชนได้โดยไม่มีอุปสรรคด้านกลไกการบริหาร จึงมีการกําหนดแนวทางเพื่อเร่งรัดและติดตามการขับเคลื่อนนโยบายของรัฐบาล รวมทั้งข้อสั่งการ ของนายกรัฐมนตรีตลอดจนการจัดทําแผนงาน โครงการ และแผนปฏิบัติราชการประจําปีให้สอดคล้องกันกับยุทธศาสตร์ชาติระยะ 20 ปี และแผนพัฒนาการเศรษฐกิจและสังคมแห่งชาติ ฉบับที่ 12 ให้เกิดผลเป็นรูปธรรมอย่างชัดเจนและรวดเร็ว ตลอดจนมีการเร่งรัดการเบิกจ่ายงบประมาณของส่วนราชการให้เป็นไปตามมาตรการเพิ่มประสิทธิภาพการใช้จ่ายงบประมาณรายจ่ายประจําปีงบประมาณ พ.ศ. 2561 พร้อมรายงานผลความก้าวหน้าการดําเนินงานกํากับและติดตามการปฏิบัติราชการในภูมิภาคทุก 3 เดือน หรือตามความเหมาะสมเสนอต่อนายกรัฐมนตรีเพื่อทราบต่อไป
**************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต.นร.ออมสินฯ เป็นประธานการประชุมหารือแนวทางการบริหารจัดการฯ ในการอำนวยความสะดวกให้แก่ประชาชนที่มากราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช
วันอังคารที่ 4 เมษายน 2560
รมต.นร.ออมสินฯ เป็นประธานการประชุมหารือแนวทางการบริหารจัดการฯ ในการอํานวยความสะดวกให้แก่ประชาชนที่มากราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช
รมต.นร.ออมสินฯ เป็นประธานการประชุมหารือแนวทางการบริหารจัดการอาหาร เครื่องดื่ม และสถานที่ในการอํานวยความสะดวกให้แก่ประชาชนที่มากราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช
วันนี้ (4 เมษายน 2560) เวลา 15.30 น. ณ ห้องประชุม 301 ตึกบัญชาการ 1 ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรีเป็นประธานการประชุมหารือแนวทางการบริหารจัดการอาหาร เครื่องดื่ม และสถานที่ในการอํานวยความสะดวกให้แก่ประชาชนที่มากราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช ซึ่งสรุปสาระสําคัญ ดังนี้
ที่ประชุมได้รับทราบการบริหารจัดการอาหาร เครื่องดื่ม และสถานที่ในการอํานวยความสะดวกให้แก่ประชาชนที่มากราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาทภายในพระบรมมหาราชวัง โดย กอร.รส. และหน่วยงานที่เกี่ยวข้อง ทั้งภาครัฐ ภาคเอกชน และภาคประชาชน ซึ่งสามารถดําเนินการได้เป็นไปด้วยดีโดยยึดถือแนวทางให้พื้นที่ท้องสนามหลวงโดยรอบพระบรมมหาราชวังให้มีความปลอดภัย ประชาชนได้รับการอํานวยความสะดวกอย่างเหมาะสม สามารถลดปริมาณขยะ ได้โดยยึดถือแนวทางตามพระราชดํารัสของพระบาทสมเด็จพระปรมินทรมหาภูมิพลอดุลยเดชมาปรับใช้และเผยแพร่สู่ประชาชนด้วยความร่วมมือของทุกภาคส่วนแบบบูรณาการบริหารจัดการตามสถานการณ์อย่างมีประสิทธิภาพ ทั้งนี้ อาหารและเครื่องดื่มที่จัดให้แก่ประชาชนจะให้รับประทานเรียบร้อยก่อนเข้าเต็นท์พักคอย โดยโรงอาหารมี 2 แห่งที่กองสลาก (เดิม) และบริเวณพระแม่ธรณีบีบมวยผม ซึ่งน้ําขวดจะให้คนละ 1 ขวดจากนั้นสามารถเก็บขวดมาเติมน้ําดื่มได้เพื่อลดปริมาณขวดและรักษาสิ่งแวดล้อมโดยรอบบริเวณท้องสนามหลวง
นอกจากนี้ กิจกรรมเทศกาลสงกรานต์นั้น ทางตัวแทนกระทรวงวัฒนธรรมได้รายงานต่อที่ประชุมว่าได้ขอความร่วมมือทุกภาคส่วนให้งดการประกวดทุกประเภท ส่วนการแต่งกายให้มีความเหมาะสมตามสภาพของท้องถิ่น รวมทั้งข้าราชการและเจ้าหน้าที่ของรัฐแต่งกายไว้ทุกข์เช่นเดิม ขณะเดียวกันบริเวณท้องสนามหลวงไม่มีการจัดเทศกาลสงกรานต์ แต่สามารถจัดที่ถนนข้าวสาร บางลําภูได้ โดยไม่ให้รุกล้ําเข้ามาบริเวณถนนราชดําเนินพร้อมขอความร่วมมือประชาชนให้จัดงานเทศกาลสงกรานต์ โดยคํานึงถึงการใช้น้ําอย่างรู้คุณค่า มีน้ําใจต่อกัน และยึดถือประเพณีสงกรานต์ ตามแบบวัฒนธรรมไทยเพื่อความปลอดภัยของทุกคน
ตอนท้ายของการประชุม รัฐมนตรีประจําสํานักนายกรัฐมนตรีได้กล่าวขอบคุณตัวแทนกระทรวงทุกหน่วยงานที่เกี่ยวข้องรวมทั้งจิตอาสาทุกคนที่ได้ให้ความร่วมมือร่วมใจกันในการดูแลและอํานวยความสะดวกแก่พี่น้องประชาชนที่มากราบถวายบังคมพระบรมศพฯ ด้วยความเสียสละอย่างสม่ําเสมอและต่อเนื่องตลอดมา
***************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีมีกำหนดการเดินทางไปตรวจราชการจังหวัดลพบุรี ในวันศุกร์ที่ 7 กันยายน 2561 นี้
วันพุธที่ 5 กันยายน 2561
นายกรัฐมนตรีมีกําหนดการเดินทางไปตรวจราชการจังหวัดลพบุรี ในวันศุกร์ที่ 7 กันยายน 2561 นี้
นายกรัฐมนตรีมีกําหนดการเดินทางไปตรวจราชการจังหวัดลพบุรี ในวันศุกร์ที่ 7 กันยายน 2561 นี้
พลเอก ประยุทธ์ จันทร์โอชา นายกรัฐมนตรีพร้อมคณะมีกําหนดการเดินทางไปตรวจราชการจังหวัดลพบุรี ในวันศุกร์ที่ 7 กันยายน 2561
สําหรับการตรวจราชการของในครั้งนี้ นายกรัฐมนตรีให้ความสําคัญกับประเด็น ดังต่อไปนี้ 1. การให้บริการทางการแพทย์และสาธารณสุขเพื่อพัฒนาคุณภาพชีวิตผู้สูงอายุ ภายใต้โครงการจัดตั้ง ศูนย์ส่งเสริมและพัฒนาศักยภาพของผู้สูงอายุ ผู้ป่วยเรื้อรัง ผู้ด้อยโอกาส โดยใช้บ้านผู้ป่วยเป็นเตียงนอน (Home Ward) ของสํานักงานเทศบาลตําบลเขาพระงาม อําเภอเมืองลพบุรี ซึ่งมีความโดดเด่นในการทํางานเชิงรุกในชุมชน โดยมีการบูรณาการร่วมกันทุกภาคส่วน ในการจัดบริการและสนับสนุนให้ผู้ป่วยเรื้อรังและผู้สูงอายุติดเตียงมีสุข ภาวะองค์รวมที่ดีขึ้น มีการพัฒนาศักยภาพในการดูแลกลุ่มเป้าหมายบริการผ่านโทรศัพท์อัตโนมัติ และมีอาสาสมัคร สาธารณะร่วมกับบุคลากรสาธารณสุขออกเยี่ยมบ้านติดตามแบบบูรณาการอย่างต่อเนื่อง รวมทั้งมีการนําเทคโนโลยี เข้ามาใช้และระบบการส่งต่อผู้รับบริการโดยรถบริการการแพทย์ฉุกเฉิน และ 2. การท่องเที่ยวเชิงประวัติศาสตร์และวัฒนธรรม ณ พระนารายณ์ราชนิเวศน์ หรือ วังนารายณ์ อําเภอเมืองลพบุรี เป็นพระราชวังโบราณสมัยกรุงศรีอยุธยา ที่แสดงถึงความรุ่งเรืองสูงสุดสมัยหนึ่งของเมืองลพบุรีหรือละโว้ โดยมีรายละเอียดของงาน ดังนี้
เวลา 06.45 น. นายกรัฐมนตรีพร้อมคณะเดินทางจากสนามเฮลิคอปเตอร์ พล.ม. 2 รอ. เขตพญาไท ไปยังจุดจอด ฮ กองพันปฏิบัติการจิตวิทยา (ค่ายสมเด็จพระนารายณ์มหาราช) จากนั้น เดินทางต่อไปยัง พิพิธภัณฑสถานแห่งชาติ สมเด็จพระนารายณ์ ตําบลท่าหิน อําเภอเมือง จังหวัดลพบุรี เพื่อเยี่ยมชมโบราณสถานในสมัยสมเด็จพระนารายณ์มหาราช และพบประชาชน หลังจากนั้น เดินทางต่อไปยัง เทศบาลตําบลเขาพระงาม เพื่อตรวจเยี่ยมโครงการบ้านสุขภาวะผู้ป่วยเรื้อรังและผู้สูงอายุ พร้อมเยี่ยมชมนิทรรศการและชมการสาธิตการใช้นวัตกรรมเทคโนโลยีที่ทัยสมัยในการบริหารจัดการจากผู้ป่วย และทีมสหสาขาวิชาชีพ รวมทั้งเยี่ยมชมศูนย์พัฒนาคุณภาพชีวิตผู้สูงอายุแบบครบวงจร เสร็จแล้ว นายกรัฐมนตรีพร้อมคณะเดินทางกลับกรุงเทพมหานคร
-----------------------------------------------------
รัฐบาลไทย-ข่าวทำเนียบรัฐบาล-มาทำความรู้จักกับ social distancing
วันศุกร์ที่ 3 เมษายน 2563
มาทําความรู้จักกับ social distancing
มาทําความรู้จักกับ social distancing
รัฐบาลไทย-ข่าวทำเนียบรัฐบาล-สหรัฐฯ ชื่นชมบทบาทไทยในฐานะประธานอาเซียน พร้อมกระชับความร่วมมืออย่างใกล้ชิด
วันจันทร์ที่ 4 พฤศจิกายน 2562
สหรัฐฯ ชื่นชมบทบาทไทยในฐานะประธานอาเซียน พร้อมกระชับความร่วมมืออย่างใกล้ชิด
สหรัฐฯ ชื่นชมบทบาทไทยในฐานะประธานอาเซียน พร้อมกระชับความร่วมมืออย่างใกล้ชิด
วันนี้ (4 พฤศจิกายน 2562) เวลา 10.00 น. ณ ห้องSapphire108 ชั้น 1 อาคารอิมแพค ฟอรั่ม พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้พบหารือกับนายโรเบิร์ต ซี โอไบรอัน (Robert O’Brien) ที่ปรึกษาด้านความมั่นคงแห่งชาติสหรัฐอเมริกา ผู้แทนพิเศษของประธานาธิบดีสหรัฐอเมริกา และหัวหน้าคณะผู้แทนสหรัฐอเมริกาในการประชุมสุดยอดอาเซียนครั้งที่ 35 และการประชุมที่เกี่ยวข้อง ภายหลังเสร็จสิ้นการหารือ ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีย้ําว่าไทยพร้อมร่วมมืออย่างใกล้ชิดกับรัฐบาลสหรัฐฯ เพื่อส่งเสริมความสัมพันธ์และความร่วมมือทวิภาคีระหว่างกัน และเพื่อประโยชน์ของทั้งสองประเทศ เช่น การลงทุน การต่อต้านการค้ามนุษย์ และการสนับสนุนบทบาทของสหรัฐฯ ในการเพิ่มพูนความร่วมมือกับภูมิภาค พร้อมฝากความระลึกถึงประธานาธิบดีสหรัฐฯ และภริยา โดยหวังว่าจะมีโอกาสได้ต้อนรับที่ประเทศไทย
ที่ปรึกษาด้านความมั่นคงสหรัฐฯ แสดงความขอบคุณในการต้อนรับอย่างอบอุ่นของไทย และกล่าวว่าประธานาธิบดีสหรัฐฯ ได้ฝากหนังสือถึงนายกรัฐมนตรี เพื่อย้ําว่าสหรัฐฯ ให้ความสําคัญกับการกระชับความสัมพันธ์กับไทยในฐานะมิตรประเทศอันใกล้ชิด ชื่นชมการดํารงตําแหน่งประธานอาเซียนของไทยในปีนี้ และยืนยันว่าสหรัฐฯ พร้อมมีบทบาทอย่างสร้างสรรค์ในการร่วมมือกับไทยและอาเซียนเพื่อประโยชน์ร่วมกันของภูมิภาคต่อไป
ทั้งสองฝ่ายชื่นชมความร่วมมือไทย-สหรัฐฯ มีความใกล้ชิดและครอบคลุม โดยเฉพาะอย่างยิ่งความสัมพันธ์ด้านความมั่นคง รวมถึงความท้าทายในรูปแบบใหม่ ไทยมุ่งมั่นในการป้องกันและปราบปรามการค้ามนุษย์อย่างเป็นรูปธรรมและต่อเนื่อง สําหรับความร่วมมือด้านเศรษฐกิจทั้งสองฝ่ายยินดีที่การประชุมIndo-Pacific Business Forumในวันนี้ จะเป็นโอกาสอันดีในการเสริมสร้างความร่วมมือด้านการค้าการลงทุนของภาคเอกชน โดยเฉพาะสาขาโครงสร้างพื้นฐาน พลังงาน ดิจิทัล ทั้งนี้ระหว่างการหารือได้มีการหยิบยกประเด็นการประกาศพักสิทธิGSPบางส่วนของไทย ซึ่งสหรัฐฯ รับไปพิจารณาอย่างถี่ถ้วนอีกครั้งเพื่อไม่ให้ส่งผลกระทบต่อภาคเอกชนไทย
รัฐบาลไทย-ข่าวทำเนียบรัฐบาล-พม. รับข้อเสนอเชิงนโยบายของสภาองค์กรชุมชนตำบลระดับชาติ เพื่อหนุนเสริมชุมชนเข้มแข็งทั่วประเทศ
วันจันทร์ที่ 18 ธันวาคม 2560
พม. รับข้อเสนอเชิงนโยบายของสภาองค์กรชุมชนตําบลระดับชาติ เพื่อหนุนเสริมชุมชนเข้มแข็งทั่วประเทศ
พม. รับข้อเสนอเชิงนโยบายของสภาองค์กรชุมชนตําบลระดับชาติ เพื่อหนุนเสริมชุมชนเข้มแข็งทั่วประเทศ
วันที่ 15 ธ.ค. 60เวลา 14.00 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานพิธีปิดการประชุมในระดับชาติของสภาองค์กรชุมชนตําบลประจําปี 2560 ภายใต้ชื่อ "1 ทศวรรษสภาองค์กรชุมชน น้อมนําศาสตร์พระราชา เดินหน้าปฏิรูปประเทศไทย” พร้อมรับข้อเสนอของสภาองค์กรชุมชนตําบล ซึ่งกระทรวงการพัฒนาสังคมและความมั่นคงของมนุษย์ (พม.) โดยสถาบันพัฒนาองค์กรชุมชน (องค์การมหาชน) หรือ พอช. ซึ่งจัดขึ้นระหว่างวันที่ 14-15 ธันวาคม 2560 โดยมีผู้แทนสภาองค์กรชุมชนตําบล และตัวแทนภาคีเครือข่ายที่เกี่ยวข้อง จํานวนทั้งสิ้น 200 คน เข้าร่วมประชุม ณ สถาบันพัฒนาองค์กรชุมชน (องค์การมหาชน) ถนนนวมินทร์ กรุงเทพฯ
พลเอก อนันตพรกล่าวว่า สภาองค์กรชุมชนตําบลจัดตั้งขึ้นตาม พ.ร.บ.สภาองค์กรชุมชน พ.ศ. 2551 มีวัตถุประสงค์เพื่อส่งเสริมและสนับสนุนให้ชุมชนและประชาชนเข้ามามีส่วนร่วมในการพัฒนาประเทศ โดยการจัดตั้ง สภาองค์กรชุมชนตําบลขึ้นมาในแต่ละตําบล เพื่อเป็นเวทีในการปรึกษาหารือ วางแผนพัฒนา แก้ไขปัญหาในชุมชนและท้องถิ่น พร้อมนําข้อมูลต่างๆ เสนอต่อหน่วยงานรัฐทั้งในระดับจังหวัดและคณะรัฐมนตรีพิจารณาต่อไป ซึ่งปัจจุบัน มีการจัดตั้งทั่วประเทศเป็นจํานวน 6,586 สภาองค์กรชุมชนตําบล เกิดจากกลุ่มและองค์กรต่างๆ ที่เข้าร่วมการจัดตั้งเป็นจํานวนกว่า 120,000 กลุ่ม/องค์กร ทั้งนี้ ภายในปี 2562 กระทรวง พม. โดย พอช. ได้กําหนดเป้าหมายการจัดตั้งสภาฯ ประมาณ 7,825 ตําบล เพื่อให้ครอบคลุมทั่วทั้งประเทศ
สําหรับการประชุมสภาองค์กรชุมชนตําบลระดับชาติได้กําหนดจัดขึ้นปีละ 1 ครั้ง โดยในปี 2560 นี้ กระทรวง พม. โดย พอช. ได้จัดการประชุมฯ เป็นครั้งที่ 10 ภายใต้ชื่อ "1 ทศวรรษสภาองค์กรชุมชน น้อมนําศาสตร์พระราชา เดินหน้าปฏิรูปประเทศไทย” มีวัตถุประสงค์เพื่อสรุปและทบทวนการทํางานของสภาองค์กรชุมชนตําบลทั่วประเทศในช่วงปี
ที่ผ่านมา และกําหนดแนวทางการขับเคลื่อนงานในระยะต่อไป โดยยึดหลัก ‘ศาสตร์พระราชา’ หรือทฤษฎีเกษตรพอเพียงของพระบาทสมเด็จพระปรมินทรมหาภูมิพลอดุลยเดช บรมนาถบพิตร เป็นแนวทางปฏิบัติเพื่อให้ชุมชนเกิดความเข้มแข็งและพึ่งพาตัวเองได้อย่างยั่งยืน ซึ่งการประชุมครั้งนี้ มีการประชุมห้องย่อยในประเด็นสําคัญต่างๆ อาทิ เรื่องสิทธิชุมชนในการจัดการน้ํา การจัดการที่ดินและทรัพยากร เพื่อลดความเหลื่อมล้ํา การพัฒนาเขตเศรษฐกิจพิเศษและระเบียงเศรษฐกิจตะวันออก เป็นต้น โดยมีการระดมความเห็นและจัดทําเป็นข้อเสนอทางนโยบายสําหรับเสนอต่อ รมว.พม.ในฐานะ รมว.รักษาการตาม พ.ร.บ.สภาองค์กรชุมชน พ.ศ. 2551 เพื่อเสนอต่อคณะรัฐมนตรีพิจารณาสั่งการต่อไป รวมทั้งเสนอต่อคณะกรรมการปฏิรูปประเทศในประเด็นต่างๆ
"ทั้งนี้ กระทรวง พม. จะได้นําข้อเสนอเชิงนโยบายจากผลการประชุมสภาองค์กรชุมชนตําบลระดับชาติในครั้งนี้ มาประกอบการพิจารณาแนวทางการดําเนินงานพัฒนาความเข้มแข็งของชุมชนที่มุ่งให้ความสําคัญกับการพัฒนาสังคมฐานรากเป็นสําคัญ ตามแนวทางการปฏิรูปประเทศของรัฐบาล อีกทั้งนําปัญหาและข้อเสนอแนะในการแก้ไขปัญหา ของประชาชนจากจังหวัดต่างๆ ทั่วประเทศ เพื่อเสนอต่อคณะรัฐมนตรีพิจารณาต่อไป เพื่อสร้างความร่วมมือระหว่าง หน่วยงานภาครัฐและภาคประชาชน ตามแนวทางประชารัฐ ในการลดความเหลื่อมล้ําทั้งทางเศรษฐกิจและสังคม”พลเอก อนันตพรกล่าวในตอนท้าย
รัฐบาลไทย-ข่าวทำเนียบรัฐบาล-วันแห่งความปลอดภัยผู้ป่วย
วันอาทิตย์ที่ 17 กันยายน 2560
วันแห่งความปลอดภัยผู้ป่วย
ศ.คลินิกเกียรติคุณ นพ.ปิยะสกล  สกลสัตยาทร รัฐมนตรีว่าการกระทรวงสาธารณสุข ถ่ายภาพหมู่เป็นที่ระลึก ภายหลังเป็นประธานเปิดการประชุมเชิงปฏิบัติการวันแห่งความปลอดภัยของผู้ป่วยโลก (Global Day of Patient Safety)
ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ถ่ายภาพหมู่เป็นที่ระลึก ภายหลังเป็นประธานเปิดการประชุมเชิงปฏิบัติการวันแห่งความปลอดภัยของผู้ป่วยโลก (Global Day of Patient Safety) และวันแห่งความปลอดภัยของผู้ป่วยและบุคลากรสาธารณสุขของประเทศไทย (Thailand Patient and Personnel Safety) โดยกําหนดเป็นเป้าหมายของความปลอดภัย การสื่อสารในโรงพยาบาล ควบคู่กับการพัฒนาและรับรองคุณภาพ ที่อิมแพค เมืองทองธานี *********** กันยายน 2560
รัฐบาลไทย-ข่าวทำเนียบรัฐบาล-“พาณิชย์” เปิดตัวคิ๊กออฟรับสมัครร้านค้าเพิ่มเติม วันที่ 2 ก.ค.นี้ ให้ร้านค้าธงฟ้าประชารัฐสามารถใช้แอปพลิเคชั่นในมือถือสแกนบัตรสวัสดิการแห่งรัฐจากผู้ถือบัตรสวัสดิการแห่งรัฐในการชำระ
วันศุกร์ที่ 29 มิถุนายน 2561
“พาณิชย์” เปิดตัวคิ๊กออฟรับสมัครร้านค้าเพิ่มเติม วันที่ 2 ก.ค.นี้ ให้ร้านค้าธงฟ้าประชารัฐสามารถใช้แอปพลิเคชั่นในมือถือสแกนบัตรสวัสดิการแห่งรัฐจากผู้ถือบัตรสวัสดิการแห่งรัฐในการชําระ
มั่นใจช่วยเพิ่มทางเลือกในการซื้อสินค้าได้หลากหลายขึ้น ทั้งสินค้าอุปโภคบริโภค อาหารสด ของกิน
และยังช่วยเพิ่มรายได้ให้กับร้านค้าที่เข้าร่วมโครงการ ตั้งเป้ามีไม่ต่ํากว่า 1 แสนร้านทั่วประเทศ
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า กระทรวงพาณิชย์ได้ร่วมมือกับกระทรวงการคลังขยายรูปแบบการใช้บัตรสวัสดิการแห่งรัฐ จากเดิมที่ผู้ถือบัตรจะต้องนําไปใช้ซื้อสินค้าในร้านค้าธงฟ้าประชารัฐ ผ่านการรูดบัตรกับเครื่องรับชําระเงินทางอิเล็กทรอนิกส์ (EDC) แต่ตั้งแต่วันที่ 2 กรกฎาคม 2561 เป็นต้นไป ได้มีการขยายการใช้บัตรให้สามารถใช้ได้กับระบบแอปพลิเคชั่นทางมือถือ ซึ่งจะทําให้ผู้ถือบัตรมีทางเลือกในการซื้อสินค้าได้มากขึ้น ทั้งการซื้อสินค้าในร้านค้าธงฟ้าประชารัฐเดิมที่มีอยู่จํานวน 4 หมื่นแห่งทั่วประเทศ และร้านค้าใหม่ๆ ที่กําลังจะสมัครเข้ามาใช้ระบบแอปพลิเคชั่นทางมือถือ ซึ่งจะมีทั้งร้านค้าทั่วไป รถยนต์เร่ขายสินค้า ร้านขายของ ในตลาดต่างๆ
“ต่อไปผู้ถือบัตรสวัสดิการแห่งรัฐจะสามารถใช้วงเงินในบัตรซื้อสินค้าได้หลากหลายมากขึ้น สามารถซื้อสินค้าอุปโภคบริโภคในร้านค้าธงฟ้าประชารัฐเดิมที่มีอยู่ 4 หมื่นแห่ง และใช้ซื้อในร้านค้าทั่วไปได้ สามารถซื้อได้กระทั่งผัก ผลไม้ เนื้อสัตว์ หมู ไก่ ข้าวแกง ก๋วยเตี๋ยว ก็ได้ เพราะตอนนี้ได้เปิดตัวไปแล้ว และกําลังเปิดรับสมัครร้านที่สนใจให้เข้าร่วมโครงการเพื่อใช้แอปพลิเคชั่นทางมือถือเพิ่มเติม โดยตั้งเป้าไว้ว่าจะมีครอบคลุมทั้งประเทศไม่ต่ํากว่า 1 แสนร้าน”นายสนธิรัตน์กล่าว
สําหรับการพัฒนาระบบดังกล่าว นอกจากช่วยให้ผู้ถือบัตรสวัสดิการแห่งรัฐ มีทางเลือกในการซื้อสินค้าได้หลากหลายขึ้นแล้ว ยังจะช่วยให้ร้านค้าที่ยังไม่ได้เข้าร่วมโครงการร้านค้าธงฟ้าประชารัฐ มีโอกาสในการจําหน่ายสินค้าให้กับผู้ถือบัตร และมีรายได้เพิ่มขึ้น เป็นการช่วยกระจายรายได้ให้กับร้านค้า
นายสนธิรัตน์กล่าวว่า กระทรวงพาณิชย์มั่นใจว่า การดําเนินโครงการร้านค้าธงฟ้าประชารัฐ ที่จําหน่ายสินค้าราคาถูกให้กับผู้ถือบัตรสวัสดิการแห่งรัฐ และกําลังขยายไปสู่การใช้ระบบแอปพลิเคชั่นทางมือถือจะช่วยสร้างความเข้มแข็งให้กับร้านค้าในระดับฐานรากให้มีความเข้มแข็งและมีรายได้เพิ่มขึ้น ขณะที่ผู้ถือบัตรสวัสดิการแห่งรัฐก็จะมีทางเลือกในการลดภาระค่าครองชีพจากการบริโภคสินค้าได้มากขึ้น
สําหรับร้านค้าทั่วไป ร้านค้าในตลาดสด ที่สนใจจะสมัครเข้าร่วมโครงการธงฟ้าประชารัฐโดยใช้โปรแกรมประยุกต์สําหรับอุปกรณ์เคลื่อนที่ (Mobile Application) ในการรับชําระค่าสินค้า กรุงเทพมหานคร สามารถสมัครได้ที่กรมพัฒนาธุรกิจการค้า และกรมการค้าภายใน ต่างจังหวัด สมัครได้ที่สํานักงานพาณิชย์จังหวัดทั่วประเทศ
รัฐบาลไทย-ข่าวทำเนียบรัฐบาล-กสร. เผยข่าวดี เตรียมให้สัตยาบัน ILO 98 ภายในปี 62
วันศุกร์ที่ 6 กรกฎาคม 2561
กสร. เผยข่าวดี เตรียมให้สัตยาบัน ILO 98 ภายในปี 62
กรมสวัสดิการและคุ้มครองแรงงาน เผยข่าวดี คาดไทยให้สัตยาบันอนุสัญญาไอแอลโอ ฉบับที่ 98 ภายในปี 62 นี้ พร้อมปรับปรุงกฎหมายแรงงานสัมพันธ์รองรับ
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยถึงความคืบหน้าการให้สัตยาบันอนุสัญญาองค์การแรงงานระหว่างประเทศ หรือ ILO ฉบับที่ 98 ว่าด้วยสิทธิในการรวมตัวและการเจรจาต่อรอง ว่า ขณะนี้คืบหน้าไปมาก โดยได้ดําเนินการยกร่างพระราชบัญญัติแรงงานสัมพันธ์ พ.ศ. .... เพื่อปรับปรุงกฎหมายที่ใช้บังคับมาตั้งแต่ปี พ.ศ. 2518 ซึ่งอาจมีบทบัญญัติบางประการไม่สอดคล้องกับสภาพการณ์ในปัจจุบัน ซึ่งร่างกฎหมายดังกล่าวจะเป็นการส่งเสริมและให้สิทธิในการรวมตัวและการเจรจาต่อรองแก่ลูกจ้างเพิ่มขึ้นและสอดคล้องกับอนุสัญญาฉบับที่ 98 ด้วย
นายอนันต์ชัย กล่าวต่อไปว่า ปัจจุบันร่างกฎหมายฉบับนี้อยู่ระหว่างเสนอคณะกรรมการพิจารณา ร่างกฎหมายกระทรวงแรงงาน และคาดว่าจะเสนอต่อสภานิติบัญญัติแห่งชาติได้ในเดือนตุลาคม 2561 ในส่วนของการให้สัตยาบันอนุสัญญา ILO ฉบับที่ 98 คาดว่าจะสามารถดําเนินการได้ภายในปี 2562 ซึ่งนับว่าเป็นการพัฒนาอีกหนึ่งก้าว ในการยกระดับการดูแลแรงงานที่ทํางานในประเทศไทยให้สามารถเข้าถึงสิทธิในการรวมตัวและเจรจาต่อรองร่วม อันเป็นสิทธิขั้นพื้นฐานที่จะทําให้คนทํางานทุกภาคส่วนสามารถรักษาสิทธิและผลประโยชน์อันพึงมีพึงได้ และเพื่อส่งเสริมความเป็นธรรมทางสังคมและการอยู่ร่วมกันอย่างสันติและเป็นไปตามมาตรฐานสากล